pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ยินดีหนี้ครัวเรือนไทยลดลงในรอบ 11 ปี ชื่นชมประชาชนลดกู้ซื้อรถออกบัตรเครดิตใช้เงินอย่างระมัดระวังย้ำรัฐห่วงใยผู้มีรายได้น้อยเร่งแก้ปัญหาหนี้สะสมสร้างอาชีพ และส่งเสริมการการออม
วันจันทร์ที่ 3 เมษายน 2560
นายกฯ ยินดีหนี้ครัวเรือนไทยลดลงในรอบ 11 ปี ชื่นชมประชาชนลดกู้ซื้อรถออกบัตรเครดิตใช้เงินอย่างระมัดระวังย้ํารัฐห่วงใยผู้มีรายได้น้อยเร่งแก้ปัญหาหนี้สะสมสร้างอาชีพ และส่งเสริมการการออม
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ยินดีที่ได้รับทราบข้อมูลจากศูนย์วิจัยกสิกรไทยว่า หนี้ครัวเรือนของไทยลดลงเป็นครั้งแรกในรอบ 11 ปี
วันนี้ (3 เมษายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ยินดีที่ได้รับทราบข้อมูลจากศูนย์วิจัยกสิกรไทยว่า หนี้ครัวเรือนของไทยลดลงเป็นครั้งแรกในรอบ 11 ปี โดยเมื่อปีที่แล้วสัดส่วนหนี้ครัวเรือนต่อผลิตภัณฑ์มวลรวมภายในประเทศ หรือจีดีพี ลดลงจากร้อยละ 81.2 ในปี 2558 เหลือร้อยละ 79.9 ซึ่งเกิดจากการขยายตัวของจีดีพีที่สูงกว่าหนี้ครัวเรือน
“ท่านนายกฯ เน้นย้ําว่า การกู้เงินของพี่น้องประชาชนและการปล่อยสินเชื่อของสถาบันการเงินอย่างระมัดระวัง มีส่วนทําให้หนี้ครัวเรือนของประเทศลดลง โดยเฉพาะสินเชื่อเช่าซื้อรถยนต์ สินเชื่อบัตรเครดิต และสินเชื่อรายบุคคลที่ก่อนหน้านี้เป็นตัวก่อหนี้จํานวนมาก ดังนั้น จึงอยากให้ประชาชนรักษาวินัยในการใช้จ่ายอย่างเหมาะสม รู้จักทําบัญชีรายรับรายจ่าย สร้างรายได้จากอาชีพเสริมและออมเงิน เพื่อไม่ให้เกิดปัญหาหนี้สินรุงรังในอนาคต”
อย่างไรก็ตาม แม้หนี้ครัวเรือนต่อจีดีพีจะต่ําลง แต่ภาระหนี้สะสมยังคงอยู่ในระดับสูง ซึ่งอาจจะส่งผลกระทบต่อการบริโภคและกําลังซื้อภาคครัวเรือน รวมทั้งตัวเลขหนี้ครัวเรือนที่ออกมาเป็นหนี้สินที่อยู่ในระบบสถาบันการเงิน แต่ในความเป็นจริงหนี้ครัวเรือนบางส่วนโดยเฉพาะกลุ่มผู้มีรายได้น้อยอาจมีทั้งหนี้ในระบบและนอกระบบ
“รัฐบาลจึงได้ออกมาตรการแก้ไขปัญหาหนี้นอกระบบอย่างครบวงจร เพื่อลดภาระหนี้และช่วยเหลือผู้มีรายได้น้อยซึ่งมีหนี้ครัวเรือนมากกว่ากลุ่มอื่น เช่น เปิดลงทะเบียนเพื่อสวัสดิการแห่งรัฐ สนับสนุนสินเชื่อเพื่อการประกอบอาชีพ กองทุนการออมแห่งชาติ เป็นต้น รวมทั้งรักษาเสถียรภาพและกระตุ้นเศรษฐกิจไปพร้อมกัน”
ทั้งนี้ นายกรัฐมนตรีระบุว่าหนี้สินที่เพิ่มขึ้น แม้จะเป็นปัญหาของครัวเรือน แต่ในที่สุดจะส่งผลต่อความเป็นอยู่ของประชาชน เกิดความเครียดและปัญหาอาชญากรรมตามมา รวมทั้งกระทบต่อภาวะเศรษฐกิจของประเทศด้วย โดยสิ่งสําคัญที่สุดนอกเหนือจากการทําให้ตัวเลขหนี้ลดลงแล้ว ทุกหน่วยงานทั้งภาครัฐและเอกชนจะต้องช่วยกันสร้างความรู้และปลูกฝังค่านิยมใหม่ให้แก่ประชาชน เพื่อแก้ไขพฤติกรรมการบริโภคที่เกินตัว และรู้จักบริหารจัดการด้านการเงินอย่างถูกต้อง
................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมสรรพากรเตือนใกล้สิ้นสุดเวลายื่นแบบภาษีเงินได้นิติบุคคลประจำปี และขอให้ทำบัญชีชุดเดียวให้ถูกต้อง
วันจันทร์ที่ 8 พฤษภาคม 2560
กรมสรรพากรเตือนใกล้สิ้นสุดเวลายื่นแบบภาษีเงินได้นิติบุคคลประจําปี และขอให้ทําบัญชีชุดเดียวให้ถูกต้อง
กรมสรรพากรแจ้งเชิญชวนบริษัท หจก. ให้ยื่นแบบฯ ภาษีเงินได้นิติบุคคลประจําปี ถูกต้องตามความเป็นจริงของสภาพธุรกิจ โดยวันสุดท้ายของยื่นแบบฯ เป็นวันอังคารที่ 30 พ.ค.2560 ส่วนผู้ที่ยื่นแบบฯ ผ่านระบบอินเทอร์เน็ตมีกําหนดเวลาสิ้นสุดในวันที่ 7 มิ.ย.2560
กรมสรรพากรแจ้งเชิญชวนบริษัท หจก. ให้ยื่นแบบฯ ภาษีเงินได้นิติบุคคลประจําปี ถูกต้องตามความเป็นจริงของสภาพธุรกิจ โดยวันสุดท้ายของยื่นแบบฯ เป็นวันอังคารที่ 30 พ.ค.2560 ส่วนผู้ที่ยื่นแบบฯ ผ่านระบบอินเทอร์เน็ตมีกําหนดเวลาสิ้นสุดในวันที่ 7 มิ.ย.2560
นายสมชาย แสงรัตนมณีเดช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “บริษัท ห้างหุ้นส่วนนิติบุคคล มูลนิธิ สมาคม หรือนิติบุคคลอื่น ที่มีรอบระยะเวลาบัญชีสิ้นสุดในวันที่ 31 ธันวาคม 2559 มีหน้าที่ต้อง ยื่นแบบแสดงรายการและชําระภาษีเงินได้นิติบุคคลประจําปีตามแบบ ภ.ง.ด.50 ภ.ง.ด.52 หรือ ภ.ง.ด.55 แล้วแต่กรณีพร้อมชําระภาษี (ถ้ามี) ภายใน 150 วัน นับแต่วันสุดท้ายของรอบระยะเวลาบัญชี ซึ่งในปีนี้วันสุดท้ายของการยื่นแบบฯ ตรงกับวันอังคารที่ 30 พฤษภาคม 2560 สําหรับผู้ที่ยื่นแบบฯ ผ่านทางระบบอินเทอร์เน็ตที่ www.rd.go.th จะได้รับสิทธิขยายเวลาการยื่นแบบฯ และชําระภาษีออกไปถึงวันพุธที่ 7 มิถุนายน 2560”
โฆษกกรมสรรพากร กล่าวเพิ่มเติมว่า “ที่ผ่านมากรมสรรพากรได้แนะนําผู้ประกอบการให้จัดทํางบการเงินให้สอดคล้องกับสภาพที่แท้จริงของกิจการ (จัดทําบัญชีชุดเดียว) และตั้งแต่วันที่ 1 มกราคม 2562 เป็นต้นไป สถาบันการเงินต้องใช้บัญชีและงบการเงินที่ผู้ประกอบการแสดงต่อกรมสรรพากรเท่านั้นเป็นหลักฐาน ในการทําธุรกรรมทางการเงินและการขออนุมัติสินเชื่อ อย่างไรก็ตามยังมีผู้ประกอบการบางรายขาดความรู้ความเข้าใจในการเสียภาษีให้สอดคล้องกับสภาพที่แท้จริงของกิจการ อาจส่งผลให้เสียโอกาสทางธุรกิจ และเสี่ยงต่อการถูกตรวจสอบภาษีย้อนหลัง จึงขอให้ผู้ประกอบการจัดทําบัญชีชุดเดียวและทํางบการเงินให้ถูกต้อง ทั้งนี้ หากบริษัทหรือห้างหุ้นส่วนนิติบุคคลใดไม่ยื่นแบบแสดงรายการภาษีพร้อมงบการเงินภายใน 150 วัน นับแต่วันสุดท้ายของรอบระยะเวลาบัญชี ถือเป็นความผิดทั้งกรณีไม่ยื่นแบบฯ และกรณีไม่ยื่นงบการเงิน รวมเป็นความผิดสองกระทง จะต้องชําระค่าปรับเหตุแห่งการล่าช้ากระทงละไม่เกิน 2,000 บาท ส่วนมูลนิธิหรือสมาคมปรับกระทงละไม่เกิน 1,000 บาท และกรณีมีภาษีที่ต้องชําระจะต้องเสียเงินเพิ่มอีกร้อยละ 1.5 ต่อเดือน หรือเศษของเดือนของเงินภาษีที่ต้องชําระอีกด้วย”
หากมีข้อสงสัยสามารถสอบถามรายละเอียดเกี่ยวกับการยื่นแบบฯ ได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร โทร. 1161
กรมสรรพากร เต็มที่ เต็มใจ ให้ประชาชน
สํานักบริหารกลาง ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-มหาดไทยเผยความก้าวหน้าโครงการหมู่บ้าน/ชุมชนละ 2 แสนบาท เบิกจ่ายงบประมาณแล้วกว่า 796 ล้านบาท
วันอังคารที่ 31 กรกฎาคม 2561
มหาดไทยเผยความก้าวหน้าโครงการหมู่บ้าน/ชุมชนละ 2 แสนบาท เบิกจ่ายงบประมาณแล้วกว่า 796 ล้านบาท
มหาดไทยเผยความก้าวหน้าโครงการหมู่บ้าน/ชุมชนละ 2 แสนบาท เบิกจ่ายงบประมาณแล้วกว่า 796 ล้านบาท
เมื่อวันที่ 27 ก.ค. 61 ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่กระทรวงมหาดไทย โดยกรมการปกครอง ได้รับมอบหมายจากรัฐบาลให้เป็นหน่วยงานหลักในการดําเนินโครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ตามโครงการไทยนิยม ยั่งยืน (หมู่บ้าน/ชุมชนละ 2 แสนบาท) ดําเนินการใน 82,233 หมู่บ้าน/ชุมชน ทั่วประเทศ วงเงินรวม 16,446 ล้านบาท
ขณะนี้มีความก้าวหน้าการดําเนินงาน ดังนี้ หมู่บ้าน/ชุมชนเสนอโครงการแล้วทั้งสิ้น 80,754 หมู่บ้าน/ชุมชน จํานวน 91,384 โครงการ วงเงิน 16,107 ล้านบาท โดยเป็นหมู่บ้าน/ชุมชนในส่วนภูมิภาค จํานวน 79,378 หมู่บ้าน/ชุมชน 89,385 โครงการ วงเงิน 15,853 ล้านบาท และชุมชนในกรุงเทพมหานคร จํานวน 1,376 ชุมชน 1,999 โครงการ วงเงิน 254 ล้านบาท ซึ่งคณะกรรมการบริหารงานอําเภอและคณะกรรมการพิจารณาโครงการฯกรุงเทพมหานครได้อนุมัติโครงการแล้ว โดยผู้ว่าราชการจังหวัดและปลัดกรุงเทพมหานครได้ให้ความเห็นชอบและส่งให้สํานักงบประมาณพิจารณาให้ความเห็นชอบแล้ว
สําหรับหมู่บ้าน/ชุมชน ที่ดําเนินโครงการและเบิกจ่ายแล้วเสร็จ จํานวน 5,038 หมู่บ้าน/ชุมชน 5,038 โครงการ เบิกจ่ายงบประมาณไปแล้วทั้งสิ้น 796,307,480 บาท โดยจังหวัดที่เบิกจ่ายแล้วเสร็จ คิดเป็นร้อยละ 100 คือ จังหวัดสุโขทัย ซึ่งขั้นตอนหลังจากดําเนินโครงการแล้วเสร็จ คณะผู้รับผิดชอบการตรวจรับพัสดุ จะดําเนินการตรวจรับพัสดุหรืองานจ้างตามโครงการฯ และจัดประชุมประชาคมเพื่อให้ความเห็นชอบผลการดําเนินโครงการ และอนุมัติเบิกจ่ายเงินจากบัญชีของหมู่บ้าน/ชุมชน หลังจากนั้นคณะผู้รับผิดชอบการเบิกจ่ายเงินและจัดทําบัญชีจะถอนเงินจากธนาคารจ่ายให้ผู้รับจ้าง พร้อมหักภาษี ณ ที่จ่ายจากผู้รับจ้าง และปิดบัญชีแล้วส่งเงินเหลือจ่ายพร้อมดอกเบี้ยและค่าปรับทั้งหมดให้อําเภอตามระเบียบของทางราชการต่อไป
โฆษกกระทรวงมหาดไทย กล่าวเพิ่มเติมว่า ขณะนี้ทุกหมู่บ้าน/ชุมชน อยู่ระหว่างการดําเนินการตามโครงการที่ได้รับงบประมาณแล้ว ซึ่งจะเสร็จสิ้นภายในเดือนกันยายน 2561 โดยการดําเนินโครงการฯ ดังกล่าว ล้วนเกิดจากการร่วมคิด ร่วมทําโดยประชาชน เพื่อประโยชน์ของประชาชนในพื้นที่ อันจะช่วยเพิ่มรายได้ และเกิดการพัฒนาพื้นที่ได้อย่างยั่งยืน
รัฐบาลไทย-ข่าวทำเนียบรัฐบาล-ข่าวดี! ครม.อนุมัติเงินช่วยน้ำท่วม 5,000 บาท / หลัง
วันพุธที่ 25 กันยายน 2562
ข่าวดี! ครม.อนุมัติเงินช่วยน้ําท่วม 5,000 บาท / หลัง
..
#ไทยคู่ฟ้า ครม. อนุมัติงบกลางช่วยเหลือผู้ประสบภัยน้ําท่วม 29 จังหวัด ครัวเรือนละ 5,000 บาท จํานวน 418,480 ครัวเรือน
สําหรับผู้ที่มีบ้านเรือนอยู่อาศัยประจํา และ
1. น้ําท่วมบ้านโดยฉับพลัน และทรัพย์สินเสียหาย
2. บ้านถูกน้ําท่วมขังไม่น้อยกว่า 7 วัน และทรัพย์สินเสียหาย
3. บ้านเสียหายจากน้ําท่วม พายุ น้ําป่าไหลหลาก และดินถล่ม
เงื่อนไข :
1. ทั้ง 3 กรณีต้องเป็นบ้านพักประจําในพื้นที่ประกาศเขตภัยพิบัติหรือเขตให้ความช่วยเหลือฉุกเฉิน และอําเภอรับรอง
2. หากประสบภัยซ้ําซ้อน 3 กรณี จะได้รับการช่วยเหลือแบบเดียว
3. หากประสบภัยทั้งพายุโพดุล และพายุคาจิกิ ให้ช่วยเหลือเพียงเหตุเดียว
สอบถามข้อมูลเพิ่มเติมได้ที่ ศูนย์อํานวยการบรรเทาสาธารณภัย โทร. 0 2637 3000
รัฐบาลไทย-ข่าวทำเนียบรัฐบาล-นายกฯ ยืนยัน ศบค.เศรษฐกิจ-คกก.ขับเคลื่อนไทยฯ ไม่ซ้ำซ้อน แต่ตอบโจทย์ประเทศ ในระยะเร่งด่วน
วันจันทร์ที่ 17 สิงหาคม 2563
นายกฯ ยืนยัน ศบค.เศรษฐกิจ-คกก.ขับเคลื่อนไทยฯ ไม่ซ้ําซ้อน แต่ตอบโจทย์ประเทศ ในระยะเร่งด่วน
นายกฯ ยืนยัน ศบค.เศรษฐกิจ-คกก.ขับเคลื่อนไทยฯ ไม่ซ้ําซ้อน แต่ตอบโจทย์ประเทศ ในระยะเร่งด่วน
เมื่อวันที่ 17 ส.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม มั่นใจว่า การตั้งศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (โควิด- 19) หรือ "ศูนย์บริหารสถานการณ์เศรษฐกิจ" จะแก้ไขปัญหาด้านเศรษฐกิจจากผลกระทบของโรคโควิด-19 ได้อย่างตรงจุด รวดเร็ว และมีประสิทธิภาพ โดยไม่ซ้ําซ้อนกับการทํางานของกระทรวงและหน่วยงานด้านเศรษฐกิจ แต่เป็นการระดมความเห็น ความต้องการในระยะจําเป็นเร่งด่วน เพื่อแก้ไขปัญหาได้ตรงตามสถานการณ์ แก้ไขผลกระทบที่เกิดจากการแพร่ระบาดของโรคโควิด-19 ได้อย่างทันท่วงที เพื่อลดผลกระทบในระยะกลางและระยะยาวด้วย
น.ส.ไตรศุลี กล่าวว่า นอกจากนี้ ศูนย์บริหารสถานการณ์เศรษฐกิจ ยังเป็นข้อเสนอจากหลายภาคส่วน ไม่ว่าจะเป็น กระทรวง หรือ ภาคธุรกิจ โดยมองตรงกันว่า จะช่วยให้การทํางานด้านการแก้ไขปัญหาเศรษฐกิจมีความคล่องตัวมากขึ้น สามารถมอบถึงแนวทางการแก้ไขปัญหาได้อย่างรอบด้านมากขึ้น โดยศูนย์บริหารสถานการณ์เศรษฐกิจ จะมีประชุมนัดแรกในวันที่ 19 ส.ค. มีนายกรัฐมนตรี เป็นประธาน ที่ประชุมจะมีการประเมินแนวโน้มของผลกระทบทางด้านเศรษฐกิจ พิจารณาข้อเสนอของกระทรวงต่างๆ รวมถึงภาคธุรกิจ เชื่อว่าจะได้เห็นทิศทางการขับเคลื่อนเศรษฐกิจที่ดียิ่งขึ้นในเวลาอันใกล้นี้
น.ส.ไตรศุลี กล่าวว่า ส่วนการตั้งคณะกรรมการสร้างไทยไปด้วยกันนั้น นายกรัฐมนตรี ต้องการรับฟังข้อเสนอแนะในความต้องการของจังหวัด เพื่อเสนอถึงรัฐบาลโดยตรง โดยให้จังหวัดได้มีการประชุม ระดมความเห็นของทุกภาคส่วน จัดทําเป็นข้อเสนอในระยะเร่งด่วนถึงรัฐบาล โดยมีรัฐมนตรีที่ได้รับมอบหมายให้ดูแลจังหวัดนั้นๆ คอยติดตาม ช่วยเหลือ ให้คําแนะนํา ผลัดดันให้การทํางานสัมฤทธิ์ผลโดยเร็ว และยืนยันว่า การทํางานของคณะกรรมการขับเคลื่อนไทยไปด้วยนั้น ไม่ซ้ําซ้อนกับกลไกรัฐที่มีอยู่ แต่เป็นการบูรณาการทํางานร่วมกันของทุกภาคส่วน เพื่อให้ได้ประสิทธิภาพสูงสุด
..........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวงสรุปอุบัติเหตุบนทางหลวงประจำเดือนพฤษภาคม 2561 ผู้เสียชีวิตลดลง 28% จากปีที่ผ่านมา แนะนำผู้ใช้ทางขับรถมีน้ำใจ รักษาวินัยจราจร
วันพุธที่ 20 มิถุนายน 2561
กรมทางหลวงสรุปอุบัติเหตุบนทางหลวงประจําเดือนพฤษภาคม 2561 ผู้เสียชีวิตลดลง 28% จากปีที่ผ่านมา แนะนําผู้ใช้ทางขับรถมีน้ําใจ รักษาวินัยจราจร
กรมทางหลวง (ทล.) กระทรวงคมนาคม สรุปรายงานข้อมูลอุบัติเหตุบนทางหลวงทั่วประเทศประจําเดือนพฤษภาคม 2561 จากการรายงานอุบัติเหตุทางระบบ HAIMS ดังนี้
อุบัติเหตุที่เกิดขึ้นบนทางหลวงในความรับผิดชอบของ ทล. จํานวน 895 ครั้ง มีผู้เสียชีวิต 142 คน ได้รับบาดเจ็บ 716 คน จํานวนรถที่เกิดอุบัติเหตุ 1,181 คัน เป็นเหตุให้ทรัพย์สินของ ทล. เสียหายประมาณ 13 ล้านบาท เมื่อเปรียบเทียบสถิติอุบัติเหตุประจําเดือนพฤษภาคม 2560 พบว่า จํานวนอุบัติเหตุลดลง 1% ผู้เสียชีวิตลดลง 28% ผู้บาดเจ็บลดลง 9% และจํานวนรถที่เกิดอุบัติเหตุลดลง 5%
สาเหตุหลักของการเกิดอุบัติเหตุ เกิดจากผู้ขับขี่รถด้วยความเร็วสูงกว่ากฎหมายกําหนด 65% (559 ครั้ง) รองลงมา ได้แก่ หลับใน 8% (67 ครั้ง) การตัดหน้าระยะกระชั้นชิด 7% (56 ครั้ง) และอุปกรณ์รถบกพร่อง 4% (33 ครั้ง)
ลักษณะสายทางที่เกิดอุบัติเหตุส่วนใหญ่เกิดบริเวณทางตรง 58% (494 ครั้ง) ทางโค้งปกติ 17% (149 ครั้ง) และทางแยกระดับเดียวกัน 7% (62 ครั้ง)
ยานพาหนะที่เกิดอุบัติเหตุส่วนใหญ่ ได้แก่ รถปิคอัพบรรทุก 4 ล้อ 36% (421 คัน) รถยนต์นั่ง 21% (247 คัน) และรถจักรยานยนต์ 13% (154 คัน)
เส้นทางในภาคเหนือเกิดอุบัติเหตุสูงสุด 26% ภาคตะวันออกเฉียงเหนือ 21% และภาคใต้ 15% ทางหลวงที่เกิดอุบัติเหตุสูงสุด คือ ทางหลวงหมายเลข 304 วังน้ําเขียว - ดอนขวาง จํานวน 14 ครั้ง หากจําแนกตามรายจังหวัดพบว่า จังหวัดนครราชสีมาเกิดอุบัติเหตุสูงสุด รองลงมา ได้แก่ จังหวัดตาก และจังหวัดสุพรรณบุรี
ทั้งนี้ ทล. ได้ร่วมกับตํารวจทางหลวงบังคับใช้กฎหมายอย่างต่อเนื่อง โดยเฉพาะการตรวจจับความเร็ว ซึ่งเป็นมาตรการสําคัญในการลดและป้องกันอุบัติเหตุที่อาจเกิดขึ้น และขอความร่วมมือผู้ใช้ทาง “โปรดขับรถมีน้ําใจ รักษาวินัยจราจร” เพื่อความปลอดภัยของตนเองและผู้ใช้ทาง สามารถสอบถามข้อมูลการเดินทางเพิ่มเติมหรือแจ้งอุบัติเหตุได้ที่ สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง 1193
รัฐบาลไทย-ข่าวทำเนียบรัฐบาล-กระทรวงยุติธรรม” พิจารณาหาแนวทางการเพิ่มประสิทธิภาพการดำเนินงานของสำนักงานยุติธรรมจังหวัด
วันอังคารที่ 26 ธันวาคม 2560
กระทรวงยุติธรรม” พิจารณาหาแนวทางการเพิ่มประสิทธิภาพการดําเนินงานของสํานักงานยุติธรรมจังหวัด
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเพื่อขับเคลื่อนภารกิจของสํานักงานยุติธรรมจังหวัดผ่านระบบการประชุมทางไกลผ่านจอภาพ (Video Conference System)
ในวันจันทร์ที่ ๒๕ ธันวาคม ๒๕๖๐ เวลา ๑๖.๐๐ น.
ณ ห้องประชุมสํานักงานปลัดกระทรวงยุติธรรม ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมเพื่อขับเคลื่อนภารกิจของสํานักงานยุติธรรมจังหวัด
ผ่านระบบการประชุมทางไกลผ่านจอภาพ (Video Conference System)
ร่วมกับนางกรรณิการ์ แสงทอง รองปลัดกระทรวงยุติธรรม
นายประสาร มหาลี้ตระกูล อธิบดีกรมคุมประพฤติ
นายวัลลภ นาคบัว ผู้อํานวยการสํานักงานกิจการยุติธรรม
นางสาวนันทรัศมิ์ เทพดลไชย รองผู้อํานวยการสํานักงานกิจการยุติธรรม
นางสาวดวงหทัย แนวพนิช ผู้อํานวยการส่วนนโยบายและยุทธศาสตร์ยุติธรรมชุมชนและยุติธรรมจังหวัด
และนางศิริพร น้อยพินิจ ยุติธรรมจังหวัดพิษณุโลก ในประเด็นการกําหนดโครงสร้าง อัตรากําลัง
การกําหนดบทบาทภารกิจความรับผิดชอบ รวมทั้งการรับเรื่องร้องทุกข์
เพื่อเป็นการกําหนดมาตรฐานการให้บริการของสํานักงานยุติธรรมจังหวัดทั่วประเทศ
โดยมีเป้าหมายเพื่อให้ประชาชนสามารถเข้าถึงกระบวนการยุติธรรมได้อย่างเสมอภาคและเท่าเทียม
และเป็นการแก้ไขปัญหาความเหลื่อมล้ําด้านความยุติธรรมให้เกิดผลเป็นรูปธรรมอย่างแท้จริง
รัฐบาลไทย-ข่าวทำเนียบรัฐบาล-นายกรัฐมนตรีมอบหมายให้ส่วนราชการสรุปผลความคืบหน้าการทำงานให้มีความชัดเจน ครบรอบ 3 ปี การทำงานของรัฐบาล
วันอังคารที่ 2 พฤษภาคม 2560
นายกรัฐมนตรีมอบหมายให้ส่วนราชการสรุปผลความคืบหน้าการทํางานให้มีความชัดเจน ครบรอบ 3 ปี การทํางานของรัฐบาล
นายกรัฐมนตรีมอบหมายให้ส่วนราชการสรุปผลความคืบหน้าการทํางานให้มีความชัดเจน ครบรอบ 3 ปี การทํางานของรัฐบาล
วันนี้ (2 พฤษภาคม 2560) เวลา 13.00 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการทํางานของรัฐบาลที่ใกล้จะครบ 3 ปี ในเดือนหน้าว่า ได้ชี้แจง และมอบหมายให้ทุกหน่วยงานสรุปผลงานความคืบหน้าต่าง ๆ ทั้งในเรื่องของงานฟังก์ชั่น และงานบูรณาการให้มีความชัดเจนมากขึ้น ในการใช้จ่ายงบประมาณที่ผ่านมา ว่าได้มีการดําเนินการ และใช้อะไรไปบ้าง อีกทั้งการวางพื้นฐานในอนาคตต่าง ๆ ที่ยังทําไม่เสร็จก็ต้องวางแผนไว้ให้ แต่ก็ขึ้นอยู่กับว่ารัฐบาลหน้าจะตัดสินใจอย่างไร สามารถเปลี่ยนแปลงได้ ทั้งนี้ ในเรื่องของการต่างประเทศเรามีความสัมพันธ์ที่ดี มีการเพิ่มมูลค่าการค้าขาย การท่องเที่ยวระหว่างกัน ซึ่งรัฐบาลพยายามแก้ไขในเชิงรุกทุก ๆ มิติ
นายกรัฐมนตรี กล่าวถึงการดําเนินงานในด้านของกระบวนการยุติธรรมที่ผ่านมาว่า เป็นสิ่งที่ทุกคนต้องช่วยกันติดตามและมองในสิ่งที่เป็นประโยชน์ อย่าไปมองแต่สิ่งเล็ก ๆ จนเกิดความรู้สึกว่าไว้ใจ บางเรื่องบางคดีเป็นเรื่องของคนเพียงกลุ่มเดียว ซึ่งถ้าผิดก็ต้องถูกดําเนินคดี แต่ไม่ได้หมายความว่าคนทั้งหมด 70 ล้านคนในประเทศไทยจะต้องถูกดําเนินคดีไปด้วย อย่าลืมว่าแต่ละวันมีคดีเกิดขึ้นจํานวนมาก ทั้งที่รู้และไม่รู้ แต่ปัจจุบันสื่อโซเชียลมีเดียมีการเผยแพร่ขยายข่าว ไปต่าง ๆ นานา แล้วแต่ใครจะคิดอย่างไร ซึ่งกระบวนการยุติธรรมมีขั้นตอน มีหลักฐาน และรัฐบาลพยายามสร้างความชัดเจนให้เกิดขึ้น อย่างเช่น คดีการหลอกลวง ที่ผ่านมาจับไม่ได้ และไม่เป็นข่าว แต่รัฐบาลนี้ให้ความสําคัญและใส่ใจจึงทําให้เป็นข่าวขึ้นมา แต่ทุกสังคมย่อมมีทั้งคนดี และไม่ดี เราต้องแยกแยะให้ออก และชั่งน้ําหนักให้ได้ การจะให้ไม่มีเรื่องเลยเป็นไปไม่ได้ วันนี้คนไทยจําเป็นต้องผนึกกําลังให้ได้ ขอให้ยืนอยู่ตรงกลางอย่าโอนเอียงไปซ้ายทีขวาที ไม่เช่นนั้นจะมีปัญหา
นายกรัฐมนตรีกล่าวว่า วันนี้การเมืองกําลังเดินหน้าไปสู่การเป็นประชาธิปไตย ขอร้องว่าอย่าให้เป็นประเด็นการเมืองทุกเรื่อง ไม่เช่นนั้นจะทํางานกันไม่ได้ ถ้าทํางานไม่ได้ เท่ากับ 3 ปีที่รัฐบาลทํามาก็ล้มเหลว กลายเป็นว่าทําไม่ดีสักเรื่อง ทั้งหมดขอให้ติดตาม และดูกันต่อไป พร้อมขอให้รับฟังรัฐบาลบ้าง
----------------------------------------------------
รัฐบาลไทย-ข่าวทำเนียบรัฐบาล-กรุงไทยให้ลูกค้าพักชำระทั้งเงินต้น-ดอกเบี้ยนาน 3 เดือน ยื่นผ่านเว็บไซต์และคอลเซ็นเตอร์
วันพฤหัสบดีที่ 2 เมษายน 2563
กรุงไทยให้ลูกค้าพักชําระทั้งเงินต้น-ดอกเบี้ยนาน 3 เดือน ยื่นผ่านเว็บไซต์และคอลเซ็นเตอร์
ธนาคารกรุงไทยออกมาตรการช่วยเหลือลูกค้าที่ได้รับผลกระทบจากวิกฤติเศรษฐกิจและการระบาดของโควิด-19 อย่างเต็มที่ ล่าสุดพักชําระหนี้ทั้งเงินต้นและดอกเบี้ยให้กับลูกค้าสินเชื่อปกติ นาน 3 เดือน
ธนาคารกรุงไทยออกมาตรการช่วยเหลือลูกค้าที่ได้รับผลกระทบจากวิกฤติเศรษฐกิจและการระบาดของโควิด-19 อย่างเต็มที่ ล่าสุดพักชําระหนี้ทั้งเงินต้นและดอกเบี้ยให้กับลูกค้าสินเชื่อปกติ นาน 3 เดือน พร้อมเปิดช่องทางใหม่ให้ยื่นขอรับความช่วยเหลือผ่านเว็บไซต์ www.krungthai.com/covid19 และ Krungthai Contact Center โทร. 02-111-1111 ได้ทุกวัน ตลอด 24 ชม.
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากวิกฤติเศรษฐกิจและการแพร่ระบาดของไวรัสโควิด-19 ส่งผลกระทบต่อลูกค้าของธนาคาร ทั้งลูกค้ารายย่อยและลูกค้าธุรกิจ ซึ่งธนาคารได้เร่งให้ความช่วยเหลือลูกค้าทุกกลุ่ม โดยออกมาตรการต่างๆ เพื่อเยียวยาช่วยเหลือและบรรเทาความเดือดร้อนให้ลูกค้าที่ได้รับผลกระทบทั้งทางตรงและทางอ้อม ซึ่งขณะนี้ได้ให้ความช่วยเหลือไปแล้วกว่า 1,500 ราย วงเงินกว่า 30,000 ล้านบาท และมีลูกค้าที่อยู่ระหว่างดําเนินการอีกกว่า 70,000 ราย วงเงินประมาณ 250,000 ล้านบาท รวมวงเงินทั้งสิ้น 280,000 ล้านบาท
“ธนาคารยังคงเดินหน้าให้ความช่วยเหลืออย่างเต็มที่ และได้ออกมาตรการช่วยเหลือเพิ่มเติมอย่างต่อเนื่องตามสถานการณ์ที่เปลี่ยนแปลงไป ล่าสุดธนาคารพักชําระหนี้ให้ลูกค้ารายย่อยและลูกค้าธุรกิจที่มีสถานะชําระปกติ ทั้งเงินต้นและดอกเบี้ยนาน 3 เดือน ทั้งลูกค้าสินเชื่อบุคคล ได้แก่ สินเชื่อ Smart Money และสินเชื่ออเนกประสงค์ 5 Plus และสินเชื่อเพื่อที่อยู่อาศัยที่มีวงเงินกู้ไม่เกิน 3 ล้านบาท รวมทั้งสินเชื่อธุรกิจ ที่มีวงเงินกู้ไม่เกิน 20 ล้านบาท โดยสามารถยื่นความประสงค์เข้าร่วมโครงการได้ตั้งแต่วันนี้ - 30 มิถุนายน 2563”
นอกเหนือจากมาตรการดังกล่าว ธนาคารยังพักชําระเงินต้น 12 เดือนให้กับลูกค้ารายย่อย พักชําระเงินต้น 12 เดือน ขยายระยะเวลาชําระหนี้ตั๋วสัญญาใช้เงิน (P/N) และสินเชื่อ Trade Finance ออกไปอีก 6 เดือน สําหรับลูกค้าธุรกิจที่มีรายได้ลดลง รวมทั้งให้สินเชื่อกรุงไทยต้ายภัยโควิด-19 ดอกเบี้ยเริ่มต้นที่ 2% ต่อปี คงที่ 2 ปีแรก วงเงินกู้สูงสุด 20 ล้านบาท ฟรีค่าธรรมเนียม บสย. ค้ําประกัน 4 ปี ทําธุรกรรมโอน รับ จ่าย ไม่คิดค่าธรรมเนียมนาน 1 ปี กับลูกค้าธุรกิจที่ได้รับผลกระทบจากโควิด-19 เช่น ธุรกิจที่เกี่ยวกับการท่องเที่ยว โรงแรม รถเช่า ร้านขายของฝาก ของที่ระลึก
นายผยง ศรีวณิช กล่าวในตอนท้ายว่า ในสถานการณ์เช่นนี้ ธนาคารเน้นดูแลและติดตามลูกค้าอย่างใกล้ชิด ตลอดจนคํานึงถึงความปลอดภัยของลูกค้าและพนักงานเป็นสําคัญ ดังนั้นเพื่อลดความเสี่ยงของการแพร่ระบาดของไวรัสในวงกว้าง และการเว้นระยะห่างทางสังคม ธนาคารจึงได้เพิ่มช่องทางให้ลูกค้าลงทะเบียนแจ้งความประสงค์ขอรับความช่วยเหลือได้ทุกวัน ตลอด 24 ชั่วโมง ผ่านทางเว็บไซต์ www.krungthai.com/covid19 และ Krungthai Contact Center โทร. 02-111-1111 โดยธนาคารจะตรวจสอบข้อมูลและติดต่อกลับภายใน 5 วันทําการ เพื่อให้ความช่วยเหลืออย่างเร่งด่วนต่อไป
ฝ่ายกลยุทธ์การตลาด
โทร.0-2208-4174-7
รัฐบาลไทย-ข่าวทำเนียบรัฐบาล-รมช.ศธ.ตรวจสนามสอบคัดเลือก ผอ.สพท.
วันจันทร์ที่ 28 มกราคม 2562
รมช.ศธ.ตรวจสนามสอบคัดเลือก ผอ.สพท.
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ ตรวจเยี่ยมการคัดเลือกบุคคลเพื่อบรรจุและแต่งตั้งให้ดํารงตําแหน่งผู้อํานวยการสํานักงานเขตพื้นที่การศึกษา สังกัดสํานักงานคณะกรรมการการศึกษาขั้นพื้นฐาน (สพฐ.)
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ พร้อมด้วยนายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน, นางสาวอุษณีย์ ธโนศวรรย์ เลขาธิการคณะกรรมการข้าราชการครูและบุคลากรทางการศึกษา, นายสนิท แย้มเกษร และนายอัมพร พินะสา รองเลขาธิการคณะกรรมการการศึกษาขั้นพื้นฐาน ตรวจเยี่ยมการคัดเลือกบุคคลเพื่อบรรจุและแต่งตั้งให้ดํารงตําแหน่งผู้อํานวยการสํานักงานเขตพื้นที่การศึกษา สังกัดสํานักงานคณะกรรมการการศึกษาขั้นพื้นฐาน (สพฐ.) เมื่อวันอาทิตย์ที่ 27 มกราคม 2562 ณ สนามสอบมหาวิทยาลัยสวนดุสิต
ศ.คลินิก นพ.อุดม คชินทร รมช.ศึกษาธิการ กล่าวว่า การคัดเลือกบุคคลให้ดํารงตําแหน่งผู้อํานวยการสํานักงานเขตพื้นที่การศึกษา สังกัด สพฐ. แทนตําแหน่งที่ว่าง 40 ตําแหน่ง แบ่งเป็น ผู้อํานวยการสํานักงานเขตพื้นที่การศึกษาประถมศึกษา 31 ตําแหน่ง และผู้อํานวยการสํานักงานเขตพื้นที่การศึกษามัธยมศึกษา 9 ตําแหน่ง โดยความร่วมมือของ สพฐ., สํานักงาน ก.ค.ศ. และมหาวิทยาลัยสวนดุสิต ถือว่าดําเนินการเป็นไปอย่างเรียบร้อย ทั้งในเรื่องของสถานที่ มาตรฐานห้องสอบ ระบบการจัดสอบ ที่มีความโปร่งใสและยุติธรรม เป็นต้น ซึ่งกระทรวงศึกษาธิการคาดหวังว่าจะสามารถคัดเลือกบุคคลมาทดแทนตําแหน่งที่ว่างได้อย่างครบถ้วน ได้คนที่มีศักยภาพ มีสมรรถนะ ที่สามารถขับเคลื่อนการดําเนินงานต่าง ๆ ในระดับพื้นที่ ให้มีความคล่องตัว มีประสิทธิภาพมากขึ้น และสามารถสร้างการเปลี่ยนแปลงได้ในที่สุด
นายบุญรักษ์ ยอดเพชร เลขาธิการ กพฐ. กล่าวว่า ในวันนี้ (27 ม.ค.62) เป็นการสอบภาค ก ความรู้ความสามารถด้านการบริหารงาน ความรู้ความสามารถด้านการวิเคราะห์ ระเบียบที่เกี่ยวข้องกับการปฏิบัติงานและการนําไปใช้ ซึ่งจะมีการพิจารณาด้านอื่น ๆ ร่วมด้วย อาทิ การประเมินประวัติและผลงาน ประสบการณ์ทางการบริหาร การประเมินศักยภาพในการปฏิบัติหน้าที่ รวมทั้งการประเมิน 360 องศา ที่ให้เพื่อนร่วมงาน ผู้ใต้บังคับบัญชา และผู้บังคับบัญชา ร่วมประเมินความเหมาะสมในการดํารงตําแหน่งด้วย เป็นต้น โดยมีการแต่งตั้งคณะกรรมการในแต่ละชุด แยกส่วนออกจากกันอย่างชัดเจน จึงเชื่อมั่นว่าจะสามารถคัดเลือกบุคคลที่มีความรู้ความสามารถตามที่กําหนด
โดยจะประกาศรายชื่อผู้ผ่านการสอบภาค ก และภาค ข ไม่เกิน 2 เท่าของจํานวนตําแหน่งว่างที่ประกาศรับสมัคร ในวันจันทร์ที่ 4 กุมภาพันธ์ 2562 เพื่อเข้ารับการประเมินภาค ค ต่อไป
Written by อรพรรณ ฤทธิ์มั่น
Photo Credit ยุทธพงศ์ เลือกกลั่นดี
Rewriter นวรัตน์ รามสูต
Editor/Graphic บัลลังก์ โรหิตเสถียร
รัฐบาลไทย-ข่าวทำเนียบรัฐบาล-รองปลัดฯภานุวัฒน์ เป็นประธานการประชุมคณะกรรมการแร่ ครั้งที่ 11/2562
วันพุธที่ 25 ธันวาคม 2562
รองปลัดฯภานุวัฒน์ เป็นประธานการประชุมคณะกรรมการแร่ ครั้งที่ 11/2562
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการแร่ ครั้งที่ 11/2562  ณ ห้องประชุมดีบุก ชั้น 2 กรมอุตสาหกรรมพื้นฐานและการเหมืองแร่
วันที่ 24 ธันวาคม 2562 เวลา 15.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการแร่ ครั้งที่ 11/2562 โดยมีนายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ เป็นเลขานุการ ทั้งนี้ คณะกรรมการประกอบไปด้วยผู้ทรงคุณวุฒิหลากหลายสาขา อาทิ การทําเหมือง สังคมศาสตร์ สิ่งแวดล้อม และสุขภาพ ด้านละ 1 ท่าน และผู้แทนองค์กรชุมชน องค์กรเอกชน พร้อมด้วยข้าราชการและผู้แทนหน่วยงานที่เกี่ยวข้อง ณ ห้องประชุมดีบุก ชั้น 2 กรมอุตสาหกรรมพื้นฐานและการเหมืองแร่ โดยประเด็นหลักในการประชุม คือ ให้ความเห็นชอบในการอนุญาตประทานบัตร จํานวน 5 เรื่อง และคําขอต่ออายุประทานบัตร 2 เรื่อง ซึ่งเป็นขั้นตอนพิจารณาที่กําหนดไว้ตามพระราชบัญญัติแร่ พ.ศ. 2560
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ เปิดสัมมนา “สมอ. สัญจร” จ.พิษณุโลก
วันพุธที่ 28 กุมภาพันธ์ 2561
รัฐมนตรีช่วย ก.อุตฯ เปิดสัมมนา “สมอ. สัญจร” จ.พิษณุโลก
รัฐมนตรีช่วย ก.อุตฯ เปิดสัมมนา “สมอ. สัญจร” จ.พิษณุโลก
วันนี้ (28 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดการสัมมนา “สมอ. สัญจร” และให้เกียรติบรรยายพิเศษ เรื่อง มาตรฐานยกระดับ SMEs พัฒนาศักยภาพสู่ Thailand 4.0 โดยบูรณาการภารกิจการดําเนินงานด้านการมาตรฐานของ สมอ. ลงสู่พื้นที่ในส่วนภูมิภาค เพื่อพัฒนาผู้ประกอบการ SMEs และผู้ผลิตชุมชน ตลอดจนส่งเสริมความรู้ด้านการมาตรฐานให้แก่เจ้าหน้าที่องค์กรปกครองส่วนท้องถิ่น โดยมีผู้สนใจเข้าร่วมการสัมมนาจากจังหวัดพิษณุโลกและใกล้เคียง รวมกว่า 500 คน
นอกจากนี้ ได้ให้เกียรติเป็นประธานปล่อยคาราวานการตรวจติดตามร้านจําหน่ายในเขตพื้นที่จังหวัดพิษณุโลกอีกด้วย
โอกาสนี้ นายภัคพงศ์ ทวิพัฒน์ ผู้ว่าราชการจังหวัดพิษณุโลก นางสาวนิสากร จึงเจริญธรรม รองปลัดกระทรวงอุตสาหกรรม นายณัฐพล รังสิตพล เลขาธิการ สํานักงานมาตรฐานผลิตภัณฑ์อุตสาหกรรม พร้อมด้วยนายวันชัย พนมชัย รองเลขาธิการ และคณะผู้บริหารสํานักงานมาตรฐานผลิตภัณฑ์อุตสาหกรรม ร่วมให้การต้อนรับ